Kislány protézissel | Skultéti-Szabó Katalin pszichológus, Budapest
Kislány protézissel
Letépte a fülét a kutya – kislány protézissel
Somogyszob — Minden szülő rémálma, hogy főzés közben a sikoltozó gyermeke kérjen segítséget a kertből.
Márpedig a Somogy megyei Kisgyura családban éppen ez történt: Bernadett 8 éves volt, amikor kutyájuk letépte a fülét.Írja a blikk.hu
– Apukáméknál egész délután az állatokkal játszottak a gyerekek, majd hazamentünk, ahol a saját kutyánk várt minket. Bebike kalapban volt: a kutya vélhetően megérezte a többi állat szagát, és letépte a kalapot a kicsiről, azzal együtt a fülét is – emlékezett vissza a kislány édesanyja, Bernadett (42).
Tetézte a bajt, hogy a szülők nem rögtön vették észre, hogy a kicsi füle is megsérült. A kislány haja ugyanis eltakarta a testrészt.
– A vállán alig pár csepp vér volt. Amikor összefogtam a haját, akkor láttam, hogy hiányzik a füle fele! Rohantunk a kórházba, a fülét jegelve, zacskóban vittük magunkkal. De sehol nem vállalták, hogy visszavarrják a darabot – tette hozzá az édesanya.
Ravasz Pál szilikonprotézis­készítőről egy cikkben olvastak.
– Egy viszonylag ritka, kutyaharapásos sérüléssel érkezett hozzám a páciens. Leginkább azért volt szükség a fülprotézisre, hogy később ne csúfolják, és szorongás nélkül járhasson iskolába a kislány – kezdte Ravasz Pál. – Értelemsze­rűen, mivel növekvésben van a gyermek, időnként új protézisre van szüksége – tette hozzá a szi­li­konprotetikus, ortopédiai műszerész.
Bernadett nagyon örül az új fülnek. Anyukája szerint sokkal jobb kedélyű a kislány, amióta megkapta a szilikonpótlást.
Bernadettet sokat bántották társai a baleset után, de amióta megkapta a szilikonpótlást, olyan, mint régen: mosolyog /Fotó: Fuszek Gábor
A pszichológus szerint a gúnyolódás akár életre szóló lelki sebet ejthet.
– Nagyon sokan, akik csúfolódnak, nem is sejtik, hogy akár egy életre szóló sérülést is okozhatnak annak, akit bántanak – magyarázta Skultéti-Szabó Katalin klinikai szakpszichológus. – Remélhetőleg ennél a kislánynál inkább motivációvá fordul a gúnyolódás: ezekből a kudarcokból tud majd építkezni is a felnőtt­életében.
Nyomtatják az eszközt
A 3D-s eljárás által még pontosabb és élethűbb formát érhetünk el a jövő protéziseinél, ezzel a módszerrel teljesen digitalizálják a mintakészítés folyamatát. A végeredmény pedig 3D-s nyomtatással valósul majd meg, amely szintén egy, a szilikonhoz hasonló anyagból készül majd – ez még fejlesztés alatt áll – tette hozzá Ravasz Pál.
https://hellodelsomogy.hu/2017/07/18/letepte-kutya-kislany-fulet-protezissel-potoltak-darabot/
képek forrása:blikk.hu
Cimke: analízis analízis Budapest baleset Budapest pszichológus budapest szexológus Budapesti pszichológiai tanácsadás Budapesti pszichológus Bulvár Dél-somogyi hírek fül kislány kutya letépés protézis pszichológiai tanácsadás Budapest pszichológus pszichológus budapest pszichológus Budapesten pszichoterápia pszichoterápia budap pszichoterápia budapest Skultéti-Szabó Katalin pszichológus Budapest szexológia szexológia budapest szexológus szexológus Budapest
Skultéti-Szabó Katalin 2017-07-18 2019-06-29 Cikkek
← Autogén tréning
Sportpszichológia →